डिटर्जेंट बेचने के नाम पर ठगों ने पार किया सवा लाख का सोना
कोमाखान में दिनदहाड़े सोना-चांदी चमकाने के नाम पर दो चोर साढ़े चार तोला (450 ग्राम) सोना लेकर चंपत हो गए। घटना के समय घर में सास, ससुर और बहू ही थे। पुलिस ने मामले को जांच में ले लिया है।
पहले तो ठगने वालों ने अपने आपको वींबवार बेचने वाला बताया। इसके बाद खुद को पत्थर से चांदी और सोना चमकाने वाला बताया। इनके झांसे में आकर घरवालों ने चांदी की पायल और बिछियां चमकाने के लिए दिया, जिसे ठगों ने चमकाकर भी दिखाया। इसके बाद रागिनी सिंह पति नागेंद्र ठाकुर को गले और कान में पहने सोने के जेवर को चमकाने की बात कहते हुए घर के अंदर घुस गए। रागिनी के अनुसार घर के अंदर घुसने के बाद जबरदस्ती अलमारी खुलवाकर जेवर चमकाने की बात कहते हुए निकलवा लिया। जैसे ही जेवर हाथ में आए वैसे ही दोनों भाग गए।
पड़ोसियों ने किया पीछा हाथ नहीं आए आरोपी
इसपर महिला ने आवाज लगाते हुए रोकने की कोशिश भी की। लेकिन गांव के अंतिम छोर में घर होने के कारण आस-पड़ोस को भी पता नहीं चल पाया। हालांकि कुछ ही देर में पड़ोस में रहने वाले मनोहर चौधरी वहां पहुंचे और दोनों का पीछा किया। तब तक वे गांव से बाहर निकल चुके थे।
घटना की सूचना तुरंत पुलिस को दी गई। कुछ ही देर में टीआई, एसडीओपी, क्राइम ब्रांच की टीम पहुंच भी गई। आसपास सहित ओडिशा जाने वाली सीमाओं पर नाकेबंदी कर लोगों से पूछताछ की गई, मगर इनका कोई सुराग नहीं मिल पाया।
दोनों आरोपी उड़िया में कर थे बातचीत
जिस वक्त लूट को अंजाम दिया गया उस समय घर में महिला के सास और ससुर थे। सास देवमति पति दिनेश ठाकुर बहु के साथ थी। वहीं ससुर पूजा में व्यस्त थे। महिला ने पुलिस को दोनों का हुलिया बताया, जिसके अनुसार दोनों की उम्र 35 से 40 के बीच थी। दोनों हिन्दी के साथ उड़िया में बात कर रहे थे। कोमाखान टीआई डीआर माझी ने बताया कि सूचना के आधार पर पुलिस छानबीन कर रही है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva